70 ಸಾವಿರ ರೂಪಾಯಿ ರಿಯಾಯಿತಿ ಘೋಷಿಸಿದ ಮಾರುತಿ ಸುಜುಕಿ: ಯಾವ ಕಾರಿಗೆ ಎಷ್ಟು ಡಿಸ್ಕೌಂಟ್?

ನವದೆಹಲಿ: ಭಾರತದ ಮೂಂಚೂಣಿ ಕಾರು ತಯಾರಿಕಾ ಸಂಸ್ಥೆ ಮಾರುತಿ ಸುಜುಕಿ ಕಂಪೆನಿಯು ತನ್ನ ಕಾರುಗಳ ಮೇಲೆ 70 ಸಾವಿರ ರೂಪಾಯಿ ವರೆಗಿನ ವಿಶೇಷ ರಿಯಾಯಿತಿಯನ್ನು ಪ್ರಕಟಿಸಿದೆ.

ಈ ವಿಶೇಷ ಆಫರ್ ಕೇವಲ ಸೆಪ್ಟೆಂಬರ್ ತಿಂಗಳಲ್ಲಿ ಕಾರು ಖರೀದಿ ಮಾಡುವ ಗ್ರಾಹಕರಿಗೆ ಮಾತ್ರ ಸಿಗಲಿದೆ. ಇದರಲ್ಲಿ ಕ್ಯಾಶ್ ಡಿಸ್ಕೌಂಟ್ ಹಾಗೂ ಎಕ್ಸ್‌ಚೇಂಜ್ ಡಿಸ್ಕೌಂಟ್‍ಗಳು ಸೇರಿ ಒಟ್ಟು 70 ಸಾವಿರ ರೂಪಾಯಿಗಳ ರಿಯಾಯಿತಿಯನ್ನು ಗ್ರಾಹಕರಿಗೆ ಕಂಪೆನಿ ನೀಡಿದೆ. ತನ್ನ ನೂತನ ಮಾದರಿಗಳಾದ ಸ್ವಿಫ್ಟ್, ಎರ್ಟಿಗಾ, ಡಿಜೈರ್, ಸೆಲಿರಿಯೋ, ಆಲ್ಟೊ ಹಾಗೂ ಆಲ್ಟೊ ಕೆ 10 ಕಾರುಗಳ ಮೇಲೆ ವಿಶೇಷ ರಿಯಾಯಿತಿ ಘೋಷಿಸಿದೆ. ಗ್ರಾಹಕರು ಯಾವುದೇ 7 ವರ್ಷದ ಒಳಗಿನ ಕಾರುಗಳನ್ನು ಎಕ್ಸ್‌ಚೇಂಜ್ ಮಾಡಿಕೊಳ್ಳಬಹುದು.

ಯಾವೆಲ್ಲಾ ಕಾರುಗಳಿಗೆ ಎಷ್ಟೆಷ್ಟು ರಿಯಾಯಿತಿ?
1. ಎರ್ಟಿಗಾ:

ಕ್ಯಾಶ್ ಡಿಸ್ಕೌಂಟ್‍ನಲ್ಲಿ ಎರ್ಟಿಗಾ ಪೆಟ್ರೋಲ್ ಮಾದರಿಗೆ 15,000 ರೂಪಾಯಿ, ಡೀಸೆಲ್ ಮಾದರಿಗೆ 20,000 ರೂಪಾಯಿ ಹಾಗೂ ಸಿಎನ್‍ಜಿ ಮಾದರಿಗೆ 10,000 ರೂಪಾಯಿಯನ್ನು ನೀಡಿದೆ. ಎಕ್ಸ್‌ಚೇಂಜ್ ಡಿಸ್ಕೌಂಟ್‍ನಲ್ಲಿ ಪೆಟ್ರೋಲ್ ಹಾಗೂ ಸಿಎನ್‍ಜಿ ಮಾದರಿಗೆ 20,000 ದಿಂದ 30,000 ರೂಪಾಯಿ ಹಾಗೂ ಡೀಸೆಲ್ ಮಾದರಿಗೆ 25,000 ದಿಂದ 35,000 ರೂಪಾಯಿವರೆಗೆ ರಿಯಾಯಿತಿ ನೀಡಿದೆ.

2. ಡಿಜೈರ್:

ಕ್ಯಾಶ್ ಡಿಸ್ಕೌಂಟ್‍ನಲ್ಲಿ ಡಿಜೈರ್ ಪೆಟ್ರೋಲ್ ನ ಸಾಮಾನ್ಯ ಮಾದರಿಗೆ 20,000 ಹಾಗೂ ವಿಶೇಷ ಮಾದರಿಗೆ 27,000 ರೂಪಾಯಿ ರಿಯಾಯಿತಿ ನೀಡಿದ್ದರೆ, ಡೀಸೆಲ್ ಮಾದರಿಗೆ 10,000 ರೂಪಾಯಿಗಳು. ಎಕ್ಸ್‌ಚೇಂಜ್ ಡಿಸ್ಕೌಂಟ್‍ಗಳಲ್ಲಿ ಪೆಟ್ರೋಲ್ ಮಾದರಿ ಮೇಲೆ 10,000 ದಿಂದ 20,000 ರೂಪಾಯಿ ಹಾಗೂ ಡೀಸೆಲ್ ಮಾದರಿಗೆ 10,000 ರೂಪಾಯಿ ರಿಯಾಯಿತಿ ನೀಡಿದೆ.

3. ಸ್ವಿಫ್ಟ್:

ಕ್ಯಾಶ್ ಡಿಸ್ಕೌಂಟ್‍ನಲ್ಲಿ ಸ್ವಿಫ್ಟ್ ಪೆಟ್ರೋಲ್ ನ ಸಾಮಾನ್ಯ ಮಾದರಿಗೆ 20,000 ರೂಪಾಯಿ, ವಿಶೇಷ ಮಾದರಿಗೆ 27,000 ರೂಪಾಯಿ ಹಾಗೂ ಡೀಸೆಲ್ ಮಾದರಿಗೆ 10,000 ರೂಪಾಯಿ ನೀಡಿದೆ. ಎಕ್ಸ್‌ಚೇಂಜ್ ಡಿಸ್ಕೌಂಟ್‍ಗಳಲ್ಲಿ ಪೆಟ್ರೋಲ್ ಮಾದರಿ ಮೇಲೆ 10,000 ದಿಂದ 20,000 ರೂಪಾಯಿ ಹಾಗೂ ಡೀಸೆಲ್ ಮಾದರಿಗೆ 25,000 ರೂಪಾಯಿವರೆಗೆ ರಿಯಾಯಿತಿ ನೀಡಿದೆ.

4. ಸೆಲಿರಿಯೋ:

ಕ್ಯಾಶ್ ಡಿಸ್ಕೌಂಟ್‍ನಲ್ಲಿ ಸೆಲಿರಿಯೋದ ಎಂಟಿ (ಮ್ಯಾನುವಲ್ ಟ್ರಾನ್ಸ್‌ಮಿಷನ್) ಹಾಗೂ ಎಎಂಟಿ (ಆಟೋಮ್ಯಾಟಿಕ್ ಟ್ರಾನ್ಸ್‌ಮಿಷನ್) ಮಾದರಿ ಮೇಲೆ ಒಟ್ಟು 25,000 ದಿಂದ 30,000 ರೂಪಾಯಿವರೆಗೆ ರಿಯಾಯಿತಿ ನೀಡಿದೆ. ಎಕ್ಸ್‌ಚೇಂಜ್ ಡಿಸ್ಕೌಂಟ್‍ನಲ್ಲಿ ಸೆಲಿರಿಯೋ ಎಂಟಿ ಮಾದರಿಗೆ 25,000 ರೂಪಾಯಿ ಹಾಗೂ ಎಎಂಟಿ ಮಾದರಿಗೆ 30,000 ರೂಪಾಯಿವರೆಗೆ ರಿಯಾಯಿತಿ ನೀಡಿದೆ.

5. ಆಲ್ಟೊ/ಆಲ್ಟೊ-ಕೆ10:

ಕ್ಯಾಶ್ ಡಿಸ್ಕೌಂಟ್‍ನಲ್ಲಿ ಆಲ್ಟೊ ಪೆಟ್ರೋಲ್ ಹಾಗೂ ಸಿಎನ್‍ಜಿ ಮಾದರಿಗೆ 25,000 ರೂಪಾಯಿ, ಆಲ್ಟೋ ಕೆ10 ಎಂಟಿಗೆ 22,000 ರೂಪಾಯಿ, ಎಎಂಟಿಗೆ 27,000 ಸಾವಿರ ರೂಪಾಯಿಗಳು. ಎಕ್ಸ್‌ಚೇಂಜ್ ಡಿಸ್ಕೌಂಟ್‍ನಲ್ಲಿ ಆಲ್ಟೋ ಹಾಗೂ ಆಲ್ಟೋ ಕೆ10 ನ ಎಲ್ಲಾ ಮಾದರಿಗಳ ಮೇಲೆ ಒಟ್ಟು 30,000 ರೂಪಾಯಿಯ ರಿಯಾಯಿತಿ ನೀಡಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv